Qazaq Bank акционері Бақыт Ибрагимнің өліміне қатысты іс жабылды
DATE: 11:27, 29 Қараша 2024 | GMT +5
TITLE: Qazaq Bank акционері Бақыт Ибрагимнің өліміне қатысты іс жабылды
URL: https://kaz.inform.kz/news/qazaq-bank-aktsioner-bakit-ibragimnn-olmne-katisti-s-zhabildi-a135f0/
META: DATE: 11:27, 29 Қараша 2024 | GMT +5
TOTAL WORDS: 96
AUTHOR(S):
TEXT: Аталған дерек бойынша Алмалы аудандық полиция басқармасы ҚР ҚК-нің 105-бабы 1-бөлігімен сотқа дейінгі тергеп-тексерудің бірыңғай тізіліміне тіркелген қылмыстық іс аясында тергеу амалдарын жүргізді. Тиісті сараптамалық зерттеулер тағайындалды. «Жүргізілген тергеу іс-шаралар кешенінің қорытындысы бойынша ҚР ҚК-нің 35-бабы 1-бөлігі 2-тармағы негізінде қылмыстық іс тоқтатылды. Бұл шешімді Алматы қаласы Алмалы ауданының прокуратурасы бекітті», - деп хабарлады ведомстводан. Осыған дейін, Алматыда Qazaq Bank-тің бұрынғы акционері Бақыт Ибрагимнің денесі табылғаны туралы жазған едік. Еске салайық, 2018 жылы халықаралық іздеу жарияланған Бақыт Ибрагим Германиядан экстрадицияланған болатын. Ол «Bank RBK» АҚ-нан аса ірі көлемде ақшалай қаражатты алаяқтық жолмен жымқырды деген күдікке ілінген болатын
